cyanic-selkie/wikianc huggingface dataset:
মিয়ানমারের জাতিগোষ্ঠী
মন
আদিকালে দক্ষিণ-পূর্ব এশিয়ায় বাস ছিল মনদের। ১০০০ খ্রিষ্টাব্দের দিকে যুদ্ধবাজ খেমার জাতির লোকেরা মনদেরকে ঠেলে থাইল্যান্ড আর মিয়ানমারের দক্ষিণ অঞ্চলে পাঠিয়ে দেয়। অদ্যাবধি সেখানেই বাস করে তারা। মিয়ানমারে প্রায় ১১ লক্ষ মনের বাস। এরা পশ্চিমা মন বলে পরিচিত। মনদের সাথে বর্মীদের ঐতিহাসিক সংযোগ খুব নিবিঢ়। মন রাজারা দীর্ঘদিন বর্মীদের বিরুদ্ধে নিস্ফলা যুদ্ধ করেছেন বটে, কিন্তু মনদের উন্নত সংস্কৃতি ঠিকই বর্মী রাজদরবারে স্থান করে নিয়েছে। বর্মী ভাষা লেখা হয় মন অক্ষরে।
ব্রিটিশ শাসনামলে মনরা বর্মীদের হাত থেকে রক্ষা পেতো। পরিবর্তে তারা ব্রিটিশদের সাহায্য করতো। পরে অবশ্য মনরাও স্বাধীনতা দাবি করতে থাকে। কিন্তু ১৯৪৮ সালে মিয়ানমার স্বাধীন হলে আবার মনদের ওপরে নির্যাতন শুরু হয়। কিছুদিন যুদ্ধ চলে। পরিস্থিতি ঠান্ডা না হলেও মিয়ানমারের অন্যান্য জাতির তুলনায় মনরা অপেক্ষাকৃত বেশি নিরুপদ্রব জীবনযাপন করে বলা যায়।
পালা-পার্বনে জাইলোফোন সহকারে খুব জাঁকজমকপূর্ণ নাচের আয়োজন করে থাকে মনরা। ধর্মগত দিক থেকে তারা বৌদ্ধ। থাইল্যান্ডের রাজ পরিবারও জাতিতে মন।
ওয়া
দুর্ধর্ষ ওয়া জনগোষ্ঠী মিয়ানমারের উত্তর-পূর্ব অঞ্চলের দুর্গম সব পাহাড়ে বাস করে। ১২০০ শতাব্দীর চীনা ইতিহাসবিদের লেখনীতে ওয়াদের কথা পাওয়া যায়। বিংশ শতকের শুরুর দিকে ব্রিটিশরা ওয়াদের সাক্ষাৎ হয়। ওয়ারা তাদের প্রতিপক্ষের মাথা কেটে নিতো। তাদের বিশ্বাস- এতে জমির উর্বরতা বৃদ্ধি পায়। ব্রিটিশরা ওয়াদেরকে অসভ্য আর বর্বর মনে করলেও উঁচু পাহাড়ে ছাওয়া এই অঞ্চলের দুর্ধর্ষ অধিবাসীদের সাথে লড়াইয়ে নামবার বোকামি করেনি।
স্বাধীনতার পর ওয়ারা কম্যুনিস্ট পার্টির সাথে ঘনিষ্ঠ হয়ে পড়ে। বেঁধে যায় যুদ্ধ। ১৯৮৯ সালে প্রতিষ্ঠা হয় ইউনাইটেড ওয়া স্টেট আর্মি এবং পার্টির। তবে সমাজতন্ত্রের স্বপ্নকে সরিয়ে জায়গাটা দখল করে নেয় মাদক। ওয়া অঞ্চলগুলো আনুষ্ঠানিকভাবে মিয়ানমারের অংশ হলেও ওয়ারা একরকম স্বাধীনভাবেই থাকে। নিজস্ব সেনাবাহিনী তাদের বিস্তীর্ণ আফিম ক্ষেতগুলোকে সুরক্ষা দেয়। বর্তমানে মিয়ানমারে যত ইয়াবা উৎপন্ন হয় তার অর্ধেকই আসে ওয়া অঞ্চলগুলো থেকে।
ওয়াদের সাথে ভারতের নাগাদের ঘনিষ্ঠ যোগসূত্র রয়েছে। নাগাদের মতো ওয়ারাও পূজোয় মহিষ বলি দেয়। পালা-পার্বণে মদ্যপান করে নাচগান করা ওয়াদের খুব পছন্দের বিষয়। তাদের সমাজে বিয়ের আগে নারী-পুরুষ অবাধ মেলামেশাকে খুব স্বাভাবিকভাবে নেওয়া হয়। তবে বিয়ের পর বহুগামিতা অত্যন্ত নিন্দনীয়। মাথা কেটে নেওয়ার প্রবণতা এখন কমে গেছে।
জর্ডানের ভূগোল
জর্দান ভৌগলিকভাবে দক্ষিণ-পশ্চিম এশিয়াতে অবস্থিত। দেশটি সিরিয়ার দক্ষিণে, ইরাকের পশ্চিমে, সৌদি আরবের উত্তর পশ্চিসে এবং ইসরায়েল ও পশ্চিম ব্যাংকের পূর্বে অবস্থিত। রাজনৈতিকভাবে দেশটি মধ্য বা নিকট প্রাচ্যেরে পশ্চিমে অবস্থিত বলেও বিবেচনা করা হয়ে থাকে। জর্দানের বর্তমান আয়তন ৯১,৮৮০ বর্গ কিলোমিটার। ১৯৬০ এবং ১৯৬৭ সালের ছয়দিন ব্যাপী যুদ্ধের, যদিও ব্যাপকভাবে স্বীকৃত না, সময় জর্দান পশ্চিম তীরের অন্তর্ভুক্ত অতিরিক্ত ৫৮৮০ বর্গ কি.মি. (২২৭৯ বর্গ মাইল) দাবি করে এবং তা শাসন করতে থাকে।
জর্দান একটি স্থলবেষ্টিত দেশ, তবে দক্ষিণ প্রান্ত ছাড়া যেখানে আকাবা উপসাগরের সাথে প্রায় ২৬ কি.মি. (১৬ মাইল) উপকূলীয় অঞ্চল রয়েছে যা লোহিত সাগরের সাথে যুক্ত হওয়ার একমাত্র পথ।
ভৌগোলিক স্থানাঙ্ক ব্যবস্থা:
সীমানা
ইসরায়েল ও সিরিয়ার সীমান্তের ছোট অংশগুলো ব্যতীত, জর্ডানের আন্তর্জাতিক সীমানা ভূমির সুনির্দিষ্ট প্রাকৃতিক বৈশিষ্ট্যগুলি অনুসরণ করে না। দেশটির সীমানা বিভিন্ন আন্তর্জাতিক চুক্তির মাধ্যমে এবং ইসরায়েলের সীমান্ত বাদ দিয়ে প্রতিষ্ঠিত হয়েছিল। জর্দান-ইসরাইল সীমান্ত যতটুকু তাৎপর্য বহন করে, জর্দানের সাথে অন্যান্য দেশ যেমন সিরিয়া, ইরাক এবং সৌদি আরবের সীমান্ত ততটুকু তাৎপর্য বহন করে না, এই সীমান্তগুলোতে সব সময় তাদের যাযাবর উপজাতিগুলোর আন্দোলনে বাধাগ্রস্থ করে না। ১৯৬৫ সালে, সীমানা সীমিত ও সীমাবদ্ধকরণের লক্ষে জর্দান ও সৌদি আরবের মধ্যে একটি চুক্তি স্বাক্ষরিত হয়।সীমানার পুর্নবিন্যাসের ফলে সীমান্তবর্তী কিছু অঞ্চলের বিনিময় ঘটে, এবং আকাবা উপসাগরের দিকে জর্দান উপকূলীয় অঞ্চলের দৈর্ঘ্য প্রায় ১৮ কি.মি. (১১ মাইল) এর মত বিস্তৃতি ঘটে। নতুন সীমান্ত জর্দানের জন্য একটি সুযোগের দ্বার উন্মোচন করে, সীমানার নতুন বিন্যাস ফলে ঐ এলাকার বন্দরের সুবিধা বিস্তৃতি ঘটেছে এবং ঐ এলাকায় আবিষ্কৃত তেলের খনি থেকে যে পেট্রোলিয়াম রাজস্ব আয় হবে তা দুই দেশ সমানভাবে ভাগ করতে সম্মত হয়। এছাড়াও চুক্তিটিতে সীমান্তের মধ্যে বসবাসরত যাযাবর জাতির গোচারণ এবং পানির অধিকার সংরক্ষণ করা হয়েছে।
এলাকা এবং সীমানা
এলাকা:
মোট আয়তন: ৮৯,৩৪২ বর্গ কি.মি.
স্থল: ৮৮,৮০২ বর্গ কি.মি.
সমুদ্র: ৫৪০ বর্গ কি.মি.
ভূমি সীমানা:
মোট: ১,৭৪৪ কি.মি
সীমান্তবর্তী দেশ: ইরাক ১৭৯ কি.মি., ইসরায়েল ৩০৭ কি.মি., সৌদি আরব ৭৩১ কি.মি., সিরিয়া ৩৭৯ কি.মি., পশ্চিম তীর ১৪৮ কি.মি.
উপকূলে: ২৬ কি.মি.
নোট: মৃত সাগরের সাথে জর্ডানের প্রায় ৫০ কিলোমিটারের (৩১ মাইল) মত সীমান্ত এলাকা রয়েছে।
সামুদ্রিক দাবি:
আঞ্চলিক সমুদ্র: ৩ নটিক্যাল মাইল (৫.৫৫৬কি.মি.; ৩.৪৫২ মাইল)
উচ্চতা:
সর্বনিম্ন পয়েন্ট: মৃত সাগর – ৪০৮ মি
সর্বোচ্চ পয়েন্ট: জবল উম্মে আদ দামী ১,৮৫৪ মি
এনবিসি স্পোর্টস রেডিও
thumb|upright=1.5|এনবিসি স্পোর্টস রেডিও লোগো
এনবিসি স্পোর্টস রেডিও একটি স্পোর্টস রেডিও নেটওয়ার্ক। এটি ২০১২ সালের ৪ সেপ্টেম্বরে আত্মপ্রকাশ করেছিল। এতে নেটওয়ার্কের বিষয়বস্তু প্রস্তুত করে এনবিসি স্পোর্টস গ্রুপ এবং পরিবেশন করে ওয়েস্টউড ওয়ান। এঁরা ১৯৮০ এর দশকে বন্ধ হয়ে যাওয়া মূল এনবিসি রেডিও নেটওয়ার্ক এর অবশেষের মিলিত উত্তরসূরী। এনবিসি স্পোর্টস রেডিও ২০১৩ সালের সেপ্টেম্বর পর্যন্ত মার্কিন যুক্তরাষ্ট্র জুড়ে ৩০০ টিরও বেশি অনুমোদিত সংস্থার মাধ্যমে উপলব্ধ ছিল। পাশাপাশি তা এনবিসিস্পোর্টসরেডিও ডটকম, এনবিসিস্পোর্টস ডটকম, ওয়েস্টউডওয়ানস্পোর্টস ডটকম এবং অনুমোদিত ওয়েবসাইটের লাইভ স্ট্রিমিংয়ের মাধ্যমেও উপলব্ধ ছিল। এরই ফলে এনবিসি স্পোর্টস রেডিও নেটওয়ার্কের ক্রীড়া বিভাগের পরিপূরক হিসাবে এনবিসি সর্বশেষ বড় সম্প্রচার নেটওয়ার্কে পরিণত হয়ে ওঠে। ২০১৯ সালের ১ জানুয়ারি থেকে এনবিসি স্পোর্টস রেডিও ২৪/৭ ফুলটাইম নেটওয়ার্ক ফিড থেকে পাল্টে গিয়ে হয়ে ওঠে স্পোর্টস নিউজ ফিড এবং সিন্ডিকেট অফার সমন্বিত একটি পরিষেবা রূপে। এর ১৫ মাস পরে নেটওয়ার্কের বাকি কার্যক্রমগুলি বন্ধ করে দেওয়া হয়।
অনুষ্ঠান
এনবিসি স্পোর্টস রেডিও অনুষ্ঠান সপ্তাহে প্রতি দিন সন্ধ্যা ৭:০০ টা থেকে ভোর ৫:৩০ মিনিট পর্যন্ত সম্প্রচারিত হত। তবে স্পোর্টস আপডেটগুলি প্রতি ঘণ্টার ঘণ্টার সারা সপ্তাহ জুড়ে প্রচারিত হত। ২০১৩ সালের জানুয়ারি থেকে তারা শনিবার সকাল সাতটায় শুরু করে সোমবার রাত্রি ১ টা পর্যন্ত সপ্তাহান্তিক অনুষ্ঠান প্রচার করত। ২০১৩ সালের ৮ এপ্রিল সোমবার থেকে তারা অনুষ্ঠানের একটি সম্পূর্ণ সাপ্তাহিক সময়সূচি দেওয়া শুরু করে।
লাইভ স্পোর্টস
২০১৬ স্ট্যানলি কাপ ফাইনাল দিয়ে এনবিসি স্পোর্টস রেডিও এনএইচএল রেডিওর জাতীয় সম্প্রচার পুনরায় চালু করে যা ২০০৮ সাল থেকে সারা দেশব্যাপী শোনা যেত না। ২০১৬-১৭ সালে নিয়মিত মরসুমী খেলা, অল স্টার গেম,  উভয় কনফারেন্সের ফাইনাল এবং স্ট্যানলে কাপের ফাইনাল খেলাকে নেটওয়ার্কে নিয়ে আসে।
এনবিসি স্পোর্টস রেডিও ট্রিপল ক্রাউন অফ থরোবারড রেসের স্বত্ত্বাধিকারী ছিল।
চ্ছেদ এবং পাল্টানো
২৯ নভেম্বর ২০১৮ সালে 'ওয়েস্টউড ওয়ান' ঘোষণা করেছিল যে 'এনবিসি স্পোর্টস রেডিও' আর পুরো-সময়ের নেটওয়ার্ক হিসাবে কাজ করবে না এবং তারা পুরোপুরি স্ট্রিপড ডাউন সিন্ডিকেট পরিষেবায় চলে যাবে। পরিবর্তনের পরে ১ জানুয়ারি ২০১৯ থেকে তারা নেটওয়ার্কে দুটি দৈনিক অনুষ্ঠান চালু রাখে। একটি সকালের অনুষ্ঠান পিএফটি লাইভ উইথ মাইক ফ্লোরিও এবং দুপুরে হ'ত অনুরাগী-ভিত্তিক পুনরুদ্ধার অনুষ্ঠান দ্য ডেইলি লাইন। ঘোষণায় উল্লিখিত না হলেও সরাসরি সম্প্রচারিত ক্রীড়া অনুষ্ঠান এনবিসি স্পোর্টস রেডিও চালু রাখা হয়েছিল এবং এনবিসি স্পোর্টস রেডিওতে প্রচারিত ২০১৯ এনএইচএল উইন্টার ক্লাসিক অনুষ্ঠানটিকেও অব্যাহত রাখা হয়েছিল। আহ্বায়ক নিউয়ি স্ক্রাগস, কিথ ইরিজারি, মার্ক ম্যালোন এবং ড্যান শোয়ার্জম্যান এখন আর  অংশগ্রহণ না করলেও তাঁদের অনুষ্ঠান অনলাইনে উপলব্ধ আছে। ওয়েস্টউড ওয়ান একবার স্পোর্টস রেডিও নেটওয়ার্কগুলির মধ্যে ক্রমবর্ধমান প্রতিযোগিতার (সিবিএস স্পোর্টস রেডিও-এর পরিবেশনার দায়িত্বে থাকার কারণে ওয়েস্টউড ওয়ানকে কার্যকরভাবে নিজের সাথেই প্রতিযোগিতা করতে হয়েছে) মতো একটি কারণ ছাড়াও পাশাপাশি তাদের দ্বারা অনুমোদনকারীদের আকর্ষণ করার অক্ষমতার কথাও উল্লেখ করেছিল। সিবিএস স্পোর্টস রেডিওর ক্ষেত্রে মূল এন্টারকম এবং কমুলাস মিডিয়া এর অনুমোদন রয়েছে। অপর দিকে এনবিসি-এর কোনও বড় স্টেশন গোষ্ঠীর সরাসরি অনুমোদন নেই বলে তাদের তৃণমূল স্তরে স্বতন্ত্র প্রতিষ্ঠানের উপর নির্ভরশীল থাকতে হয়। ২০২০ সালের মার্চ মাসে ওয়েস্টউড ওয়ান তার অনুমোদিত সংস্থাগুলিকে জানিয়েছিল যে তারা ৩১ মার্চ ২০২০ এর পরে এনবিসি স্পোর্টস রেডিওর অবশিষ্ট অনুষ্ঠানগুলির আর সম্প্রচার বা প্রতিনিধিত্ব করবে না। এই চ্ছেদ অবশ্য ওয়েস্টউড ওয়ান-এর এনএইচএল প্লে অফ সম্প্রচারে প্রভাব ফেলেনি।
এই বন্ধের এক বছরেরও কম সময় পরে এনবিসি স্পোর্টস রেডিও ঘোষণা করে যে এটি একটি সাইরিয়াস এক্সএম রেডিও পরিষেবা হিসাবে পুনরায় চালু হবে এবং তা প্রতিদিন ১২ ঘণ্টার বাচিক অনুষ্ঠানের পরিপূরক সহ এনবিসি স্পোর্টস ইভেন্টের সাথে যুগপত সম্প্রচারিত হবে।
রেডিও আপডেট
এনবিসি স্পোর্টস রেডিও আপডেটগুলি ঘণ্টার শুরু এবং শেষে দেওয়া হত। এনবিসি স্পোর্টস রেডিও আপডেটগুলি এই সময়ের শীর্ষে এবং নীচের দিকে ছিল।
অন্নপূর্ণা পূজা
অন্নপূর্ণা পূজা, হিন্দুদের একটি ধর্মীয় উৎসব। চৈত্র মাসের শুক্লাষ্টমী তিথিতে অন্নপূর্ণা পূজা করা হয়।
উইকিউক্তি
উইকিউক্তি উইকি-ভিত্তিক পরিবারের একটি প্রকল্প যা মিডিয়াউইকি সফটওয়্যারের মাধ্যমে চালিত এবং উইকিমিডিয়া ফাউন্ডেশন কর্তৃক পরিচালিত। এটি ড্যানিয়েল অ্যালস্টনের ধারণার উপর ভিত্তি করে এবং ব্রিয়ন ভিবের কর্তৃক বাস্তবায়িত। উইকিউক্তি পাতাসমূহ উইকিপিডিয়ার উল্লেখযোগ্য ব্যক্তিত্ব সম্পর্কে নিবন্ধে ক্রস-সংযুক্ত করা হয়।
অন্নপূর্ণা পূজা
হিন্দু বিশ্বাস অনুযায়ী, অন্নপূর্ণার পূজা করলে গৃহে অন্নাভাব থাকে না। কৃষ্ণানন্দ রচিত তন্ত্রসার গ্রন্থে এই পূজার বিস্তারিত বর্ণনা পাওয়া যায়। কাশীতে অন্নপূর্ণার একটি বিখ্যাত মন্দির আছে; এই মন্দিরে অন্নপূর্ণা পূজা ও অন্নকূট উৎসব প্রসিদ্ধ। পশ্চিমবঙ্গে অন্নপূর্ণা পূজার বিশেষ প্রচলন রয়েছে।
উইকিউক্তি
প্রাথমিকভাবে ২০০৩ সালে সাইটটি এককভাবে শুধুমাত্র ইংরেজিতে প্রকাশিত হয়। পরবর্তীতে ২০০৪ সালের জুলাইতে অন্যান্য ভাষায় প্রকল্পটি কাজ শুরু করে। September 2023 অনুসারে, টি ভাষার উইকিউক্তি সক্রিয় রয়েছে। এগুলোতে সর্বমোট টি নিবন্ধ এবং জন সাম্প্রতিক সক্রিয় সম্পাদক রয়েছে। এর মধ্যে বাংলা উইকিউক্তিতে সর্বমোট টি নিবন্ধ এবং  জন সাম্প্রতিক সক্রিয় সম্পাদক রয়েছে।
অন্নপূর্ণা পূজা
ইতিহাস
বিবাহের পর কৈলাশ শিখরে শিব ও পার্বতী বেশ সুখেই দাম্পত্যজীবন কাটাচ্ছিলেন। শিব ছিলেন দরিদ্র। আর্থিক অনটনের জেরে বেশ কিছুদিন পরই শুরু হয় দাম্পত্যকলহ। দারিদ্র্যের কারণে পার্বতীর তিরস্কারে ঘর ছেড়ে ভিক্ষাবৃত্তি গ্রহণ করেন শিব। কিন্তু কোথাও ভিক্ষে পেলেন না। শেষে ব্যর্থ হয়ে কৈলাশে ফেরেন। পার্বতীর মায়ায় তিনি যে ভিক্ষে পাচ্ছিলেন না, তা ঘুমাক্ষরেও টের পাননি শিব। পরে অবশ্য কৈলাশে ফিরে সঘৃত পালান্ন, পায়েস, পিঠে প্রভৃতি খান। এরপর দেবীর মহিমাবৃদ্ধির জন্য কাশী নির্মাণ করে সেখানে অন্নপূর্ণার মন্দির প্রতিষ্ঠা করেন উনি। চৈত্রমাসের শুক্লা অষ্টমী তিথিতে সেই মন্দিরে দেবী অবতীর্ণ হলেন। সেই থেকেই দেবী অন্নপূর্ণার পূজার প্রচলন বাড়ে।
উইকিউক্তি
ক্রিয়াকলাপ
যদিও উক্তির জন্য অনেক অনলাইন সাইট রয়েছে, উইকিউক্তি এমন কয়েকটির মধ্যে অন্যতম যারা এর পাঠকদের এতে অবদান রাখার সুযোগ দেয় এবং খুব অল্প সংখ্যক যারা প্রতিটি উদ্ধৃতির জন্য সঠিক উৎস প্রদানের পাশাপাশি ভুল উদ্ধৃতিগুলির সংশোধন করার চেষ্টা করে। উইকিউক্তি পৃষ্ঠাগুলি উইকিপিডিয়ার উল্লেখযোগ্য ব্যক্তিত্ব সম্পর্কিত নিবন্ধগুলোর সাথে পরস্পর সংযোগ দ্বারা সংযুক্ত।
বহুভাষিক উন্নয়ন
September 2023 অনুসারে, সর্বমোট টি ভাষায় উইকিউক্তির সাইট রয়েছে। যার মধ্যে টি সক্রিয় আর টি বন্ধ বা নিষ্ক্রিয় রয়েছে। সক্রিয় সাইটগুলোতে টি আর বন্ধ সাইটগুলোতে টি নিবন্ধ রয়েছে। এগুলোতে জন নিবন্ধিত ব্যবহারকারী আছেন, যার মধ্যে  জন সাম্প্রতিক সময়ে সক্রিয় ছিলেন।
মূল নামস্থানের নিবন্ধ অনুসারে উইকিউক্তির সবচেয়ে বড় দশটি ভাষা প্রকল্পের পরিসংখ্যান:
সকল ভাষার পূর্ণাঙ্গ তালিকা দেখতে উইকিমিডিয়া পরিসংখ্যান দেখুন।
পরীক্ষায় ব্যবহার
ভাষা পরীক্ষা-নিরীক্ষার জন্য উইকিউক্তিকে টেক্সট কর্পাস হিসেবে ব্যবহার করা সম্ভব হতে পারে। ২০১৭ কনফারেন্স অন দ্য নিউরাল ইনফরমেশন প্রসেসিং সিস্টেমস (এনআইপিএস ২০১৭)-এর কথোপকথনমূলক বুদ্ধিমত্তা চ্যালেঞ্জে প্রবেশকারী রক্লো বিশ্ববিদ্যালয়ের দলটি বিরল শব্দের নিষ্কাশনের জন্য একটি কথোপকথন মডিউল তৈরি করতে উইকিউক্তি ব্যবহার করেছে। গবেষকরা সেরা উক্তি শনাক্ত করতে ভাষার মডেলকে প্রশিক্ষণ দিতে উইকিউক্তি ব্যবহার করেছেন।
ফেরদৌস আরা
ফেরদৌস আরা একজন বাংলাদেশী জনপ্রিয় নজরুল সঙ্গীত শিল্পী।
উইকিউক্তি
প্রতিক্রিয়া
উইকিউক্তিকে "উদ্ধৃতি অনুসন্ধানের জন্য একটি দুর্দান্ত সূচনা কেন্দ্র" হিসাবে প্রস্তাব করা হয়েছে, যেখানে শুধুমাত্র মূল উৎসের তথ্যসহ উদ্ধৃতিগুলোই উপলব্ধ। এটি ঘন ঘন ভুল উদ্ধৃতি চিহ্নিত করে তাদের সম্ভাব্য উৎস থেকে উৎসগুলো উল্লেখ করা হয়। "আলবার্ট আইনস্টাইন সম্ভবত আমাদের সময়ের সবচেয়ে উদ্ধৃত ব্যক্তিত্ব" এর মত তৈরি হওয়া দাবিগুলো বিশ্লেষণের জন্য এটি ব্যবহার করা যেতে পারে।
মহাকর্ষ (চিত্রকর্ম)
মহাকর্ষ(Gravitation) (অভিকর্ষ নামেও পরিচিত) ওলন্দাজ চিত্রকর মাউরিৎস কোর্নেলিস এশ্যরের মিশ্রমাধ্যমে তৈরী চিত্রকর্ম। ১৯৫২ সালের জুনে সৃষ্ট চিত্রটি প্রথমে সাদা-কালো লিথোগ্রাফে মুদ্রিত হয়েছিল, পরবর্তিতে এশ্যর নিজহাতে জলরঙে র ব্যবহারে চিত্রটি রঞ্জিত করেছিলেন।
ফেরদৌস আরা
প্রাথমিক জীবন
ফেরদৌস আরার পিতা এ.এইচ.এম. আবদুল হাই এবং মাতা মোশাররেফা বেগম। তিনি ঢাকা বিশ্ববিদ্যালয় থেকে ইতিহাসে অনার্স এবং স্নাতকোত্তর ডিগ্রি অর্জন করেন।
কর্মজীবন
ফেরদৌস আরা বাংলাদেশ বেতার ও বাংলাদেশ টেলিভিশনের নিয়মিত শিল্পী। নজরুল সংগীত শিল্পী হিসেবেই সুপরিচিত হলেও মিউজিক কলেজ, ঢাকা বিশ্ববিদ্যালয়ে খণ্ডকালীন অধ্যাপনা, নজরুল ইনস্টিটিউটে নজরুল সংগীতের প্রশিক্ষক, সঙ্গীত অনুষ্ঠান উপস্থাপনা, লেখালেখি, সিনেমা প্লে-ব্যাক সহ নানা প্রতিযোগিতায় বিচারকের কাজ করছেন ফেরদৌস আরা। সঠিকভাবে নজরুল এবং উচ্চাঙ্গ সঙ্গীতচর্চার জন্য তিনি ২০০০ সালে ঢাকার মোহাম্মদপুরস্থ হুমায়ুন রোডে গড়ে তোলেন সঙ্গীত প্রতিষ্ঠান সুরসপ্তক।
মহাকর্ষ (চিত্রকর্ম)
বর্ণনা
চিত্রে এশ্যর ছোট তারকাকার ডোডেকাহেড্রন নামে পরিচিত একটি অ-উত্তল নিয়মিত বহুতলক অঙ্কন করেছেন। প্রতি তলে ট্রাপিজিয়াম সদৃশ্য দ্বারপথ আছে। এই দ্বারপথ দিয়ে বারো(১২) টি খোলসবিহীন কচ্ছপের মাথা ও পা বাহিরে প্রসারিত। কচ্ছপগুলো এই বহতলককে তাদের সবার একটি সাধারণ খোলস রূপে ব্যবহার করছে। এই ছয় জোড়া কচ্ছপ লাল, কমলা, হলুদ, ম্যাজেন্টা, সবুজ এবং আকাশী নীল রঙে রঙ্গিন। প্রতিটি কচ্ছপ, একই রঙের কচ্ছপের বিপরীত বাহুতে অবস্থিত।
ফেরদৌস আরা
ডিস্কোগ্রাফি
১৯৮৫ সালে সারগাম থেকে তার প্রথম অ্যালবাম ’পথহারা পাখি’ বের হয়।
মহাকর্ষ (চিত্রকর্ম)
তথ্যসূত্র
গ্রন্থসূত্র
মুহাম্মদ আরশাদ খান
মুহাম্মদ আরশাদ খান (জন্ম: ১৪ অক্টোবর ১৯৬৯) এমএকে নামে পরিচিত। তিনি একজন পাকিস্তানি শিল্পী, চিত্রশিল্পী, ভাস্কর, সমাজসেবক এবং ওয়ার্ল্ড আর্ট গেমসের পাকিস্তান জাতীয় কমিটির সভাপতি। তিনি বেশ কয়েকটি পেইন্টিং এঁকেছেন, যদিও তিনি কোনও আর্ট কলেজে যাননি এবং বশির মির্জার কাছ থেকে চিত্রকলা শিখেছেন। তাঁর চিত্রকর্মের স্টাইলটি মাক আর্ট হিসাবে কেউ কেউ সনাক্ত করেছেন।
প্রাথমিক জীবন এবং শিক্ষা
মুহাম্মদ আরশাদ খান মুহম্মদ আজম খান ছেলে পন্তিয়া, তহশীল তপি, সোয়াবি জেলা, খাইবার পাখতুনখোয়ায় অক্টোবর ১৪, ১৯৬৯ সালে জন্মগ্রহণ করেন। তাঁর সরকারী জন্ম তারিখ ১৬ ফেব্রুয়ারি ১৯৭২। তিনি কয়েক প্রথম বছর করাচিতে কাটিয়েছিলেন, তারপরে তার পরিবার তোপিতে চলে আসেন, যেখানে তিনি মহল্লা সরাইয়ে (পখতুন সোসাইটির শ্রম কলোনী) বেড়ে ওঠেন।
তিনি সরকারী প্রাথমিক বিদ্যালয় শহীদন টোপি, সরকারী উচ্চ বিদ্যালয় টপিতে পড়াশোনা করেন, যা থেকে তিনি ১৯৮৮ সালে তাঁর মাধ্যমিক বিদ্যালয়ের সার্টিফিকেট লাভ করেন। পেশোয়ার বোর্ড থেকে ইন্টারমিডিয়েট পরীক্ষার যোগ্যতা অর্জনের পরে, তিনি করাচী বিশ্ববিদ্যালয়ের স্নাতক (সম্মান) বিষয়ে বিশেষায়িত বিষয় হিসাবে গণযোগাযোগ, সম্প্রদায় উন্নয়ন এবং নগর সমাজবিজ্ঞানের পাশাপাশি একটি বড় বিষয় হিসাবে সমাজবিজ্ঞানে অধ্যয়ন করেন। ১৯৯৬ সালে তিনি স্নাতকোত্তর ডিগ্রি অর্জন করেন। তিনি স্নাতকোত্তর ডিগ্রির জন্য যোগ্যতা অর্জনের জন্য "নগরীর নিম্ন আয়ের গোষ্ঠীগুলোতে মাতৃ এবং শিশু স্বাস্থ্যকে প্রভাবিতকারী উপাদানসমূহের গবেষণা" শীর্ষক একটি গবেষণা থিসিস করেছিলেন। বর্তমানে তিনি করাচির লন্ডি শিল্প অঞ্চল নিউ মুজাফফর আবাদ কলোনীতে থাকেন।
শিল্পী হিসাবে ক্যারিয়ার
থাম্ব|ছায়া আঁকার সামনে মাক থাম্ব|তাঁর শিল্প শিক্ষক বশির মির্জার সাথে মাক তিনি তাঁর স্কুলের সহপাঠীদের মধ্যে আঁকার ক্ষেত্রে আরও ভাল ছিলেন তবে তিনি অঙ্কন শিখতে আর্ট স্কুলে পড়তে পারেননি। খালিদ জামান তাকে করাচিতে নিয়ে আসেন। সেখানে তিনি পুনম আর্টস স্কুলে যোগ্য অভিনেতা আহমেদ ফারুকীর পরিচালনায় অভিনেতা হিসাবে আর্টস / থিয়েটারের সাথে জড়িত ছিলেন।
করাচি বিশ্ববিদ্যালয় থেকে স্নাতক হওয়ার পরপরই তিনি টিসিএসে অ্যাপয়েন্টমেন্ট নিয়েছিলেন। তিনি প্রেসিডেন্ট পারফরম্যান্স অ্যাওয়ার্ড বিজয়ী, চিত্রশিল্পী এবং অস্ট্রেলিয়ার সাবেক সংস্কৃতি সংযুক্তি বশির মির্জার ছাত্র হওয়ার সুযোগ পেয়েছিলেন। মির্জা ১৯৯৭ সালের সেপ্টেম্বর থেকে তাঁর ছবি আঁকার কাজ শুরু করেছিলেন ৫ জানুয়ারি ২০০০ সালে তাঁর মৃত্যুর আগ পর্যন্ত। তিনি নায়ার জামিলের কাছ থেকে কিছু ক্লাসও নিয়েছিলেন।
১৯৯৭ সালে বশির মির্জার দ্বারা সিন্ধু গ্যালারিতে রবিবারের সমাবেশে তাঁর পরিচয় হয়, সেখানে নিয়মিত সদস্য আলী ইমাম, বশির মির্জা, সলিম আসমি, অধ্যাপক ডাঃ হারুন, এমএম উসমানী, সুলেমান গাঞ্চি, ইকবাল জাফারি, আফতাব তপাল, তাসাদুক সোহেল এবং অন্যান্য জাতীয়, পাশাপাশি আন্তর্জাতিক, শিল্পী এবং খ্যাতিমান ব্যক্তিরা শিল্প সম্পর্কে কথোপকথন করেছিলেন।
এ ছাড়াও মাক তাঁর শিল্পকে তাঁর আদর্শগুলোকে শ্রদ্ধা জানাতে ব্যবহার করেন। তিনি তাঁর অন্যান্য সাথীদের সাথে করাচি এবং অন্যান্য শহরে প্রদর্শনীতে অংশ নিয়েছিলেন।
রণরাআ ডেভলপমেন্ট ট্রাস্ট
২০০৬ সালে প্রতিষ্ঠিত 'রণরআ' মূলত একটি পশ্তু শব্দ যা এর একাধিক অর্থ যেমন আলোক, পবিত্র ধারণা এবং উজ্জ্বল দৃষ্টি। তিনি সন্ত্রাসবাদে ক্ষতিগ্রস্ত শিক্ষার্থীদের সহায়তা করার জন্য ট্রাস্টের সাথে যুক্ত ছিলেন। "আস্থার মিশন হ'ল সোয়াত ও ওয়াজিরিস্তানে সন্ত্রাসবাদে সরাসরি ক্ষতিগ্রস্ত শিক্ষার্থীদের মনোবল ও জীবনমানকে বাড়ানো এবং ... জীবন বৃত্ত পুনরায় চালু করা"।
আরডিটি সর্বদা সমস্যাগুলো সম্পর্কে লোকদের মধ্যে সচেতনতা তৈরি করার চেষ্টা করেছিল এবং শিক্ষার্থীদের এমন সুযোগ দিয়েছে যাতে তারা প্রতিশ্রুতিবদ্ধ ভবিষ্যতের প্রত্যাশায় শান্ত পরিবেশে পড়াশোনা করতে পারে। এর পাশাপাশি আরডিটি সচেতনতা সৃষ্টির লক্ষ্যে প্রচারণাও চালিয়েছিল।
খেলনা বন্দুক বিরোধী অভিযান
করাচির রাস্তায় খেলনা বন্দুক দেখা যায়। ম্যাক খেলনা বন্দুকের বিরুদ্ধে আরডিটি-র মাধ্যমে তার আওয়াজ তোলেন যেহেতু তারা শিশুদেরকে সহিংসতার প্রশিক্ষণ দেয়।  উৎসবগুলোতে, এই বন্দুকগুলোর বিক্রি বেড়ে যায়। এগুলো করাচির শিশুরা প্রায়শই খেলনা হিসাবে ব্যবহার করে।   খেলনা বন্দুক থামাতে এবং বাচ্চাদের বাঁচাতে আরডিটি প্রেস ক্লাবে ব্যানার তুলে নিয়েছিল। এক সাক্ষাৎকারে ম্যাক বিবিসিকে বলেছিলেন, "আপনি যদি বন্দুক কিনে থাকেন তবে আপনি পাঁচ বছরের বাচ্চাদের চেম্বারে গুলো চালানোর এবং আগুনের গুলো চালানোর প্রশিক্ষণ দিচ্ছেন। খেলনা বন্দুকটি ব্যবহার করার পরে, কোনও শিশু সহজেই একটি আসল ব্যবহার করতে পারে।
পুক্তুন চিন্তাবিদ ফোরাম
মুহাম্মদ আরশাদ খান পখতুন চিন্তাবিদ ফোরামের সাংস্কৃতিক ও সাহিত্য সম্পাদক, যা ১৬ নভেম্বর ২০০৭-এ প্রতিষ্ঠিত হয়েছিল, তিনি তার প্রতিষ্ঠাতা সদস্য। এটি অলাভজনক দর্শন প্রচারের জন্য প্রতিষ্ঠিত একটি অলাভজনক সংস্থা, বিশেষত খান আবদুল গাফফর খান, পাখতো থেকে পাখতো, সাহিত্য, সংস্কৃতি এবং চারুকলা রচনা করেছেন। পখতুন চিন্তাবিদদের ফোরাম পশতু সাহিত্যের জন্য কাজ করেছিল এবং কোণে বই সরবরাহ করেছিল। ফোরাম বই অনুবাদ করে বিভিন্ন অনুষ্ঠানের আয়োজন করেছিল। পিটিএফ সেমিনার এবং অনুষ্ঠানের আয়োজনের মাধ্যমে মহান কবিদের শ্রদ্ধা জানায়। এক্সপ্রেস ট্রিবিউনকে দেওয়া এক সাক্ষাৎকারে মাক বলেছিলেন, "আমরা এই জাতীয় অনুষ্ঠানগুলো আমাদের সংস্কৃতি এবং অন্যদের মধ্যে একটি সেতু হিসাবে কাজ করার জন্য কামনা করি"।
কনকচাঁপা (উদ্ভিদ)
থাম্ব| ওচনা ওবুটসটা - ফুল কনকচাঁপা বা ওচনা ওবতুসা হল  ঝোপঝাড় জাতীয় এবং চকচকে পাতার একটি ছোট গাছ। এটিতে  আকর্ষণীয় হলুদ ফুল  ধরে এবং এর বীজ উজ্জ্বল লাল আবরণ  দ্বারা বেষ্টিত হয়। এই উজ্জ্বল লাল বীজের কটোরা ফুলের মতো আকর্ষণীয়। এর বীজ সবুজ, তবে তা সময়ের সাথে জেট কালো হয়ে যায়। লাল বীজ কটোরা ডিজনি কার্টুন চরিত্র মিকি মাউসের মুখের মতো দেখতে। এই গাছ প্রধানত বীজ থেকে জন্মে। আবার গাছে কলমের মাধ্যমেও চারা উৎপাদন করা যায়। কিন্তু পদ্ধতিটি খুবই ধীর প্রকৃতির। ″
দৌলত খান (স্কোয়াশ খেলোয়াড়)
দৌলত খান (জন্ম ১৯ মে ১৯৫৭) একজন প্রাক্তন পাকিস্তানি পেশাদার স্কোয়াশ খেলোয়াড়।
দৌলত খান পেশোয়ারে জন্মগ্রহণ করেন এবং ১৯৬৮ সালে ১১ বছর বয়সে স্কোয়াশ খেলা শুরু করেন। তিনি ১৯৭৭ এবং ১৯৭৯ বিশ্ব টিম স্কোয়াশ চ্যাম্পিয়নশিপে পাকিস্তানের প্রতিনিধিত্ব করেছিলেন।
দেবি শেঠি
দেবি প্রসাদ শেঠি (জন্ম ৮ মে ১৯৫৩) একজন ভারতীয় কার্ডিয়াক সার্জন। তিনি স্বল্প খরচে উন্নত চিকিৎসা প্রদানস্বরূপ পদ্মভূষণ পদক লাভ করেন।
জীবন বৃত্তান্ত
ডা. দেবি প্রসাদ শেঠি নারায়ণ হেলথ এর চেয়ারম্যান ও উদ্যোক্তা ।
১৯৯১ সালে নয় দিন বয়সী শিশু রনি এর হৃৎপিণ্ড অপারেশন করেন যা ভারতের প্রথম সফল শিশু হৃৎপিণ্ড অস্ত্রোপচার। তিনি কলকাতায় মাদার তেরেসার ব্যক্তিগত চিকিৎসক হিসেবে কর্মরত ছিলেন। এর কিছুকাল পর তিনি ব্যাঙ্গালোরে চলে যান এবং মণিপাল হার্ট ফাউন্ডেশন প্রতিষ্ঠা করেন। তিনি প্রায় ১৫,০০০ এর বেশি কার্ডিয়াক সার্জারি করেছেন।
অবদান
তিনি বিভিন্ন ক্ষেত্রে অবদান রেখেছে তার মধ্যে কার্ডিওলজিস্ট হিসাবে খুব ভাল কাজ করেছেন।
অপারেশন লালগড়
অপারেশন লালগড় পিপলস কমিটি এগেইনস্ট পুলিশ অ্যাট্রোসিটিস (পিসিএপিএ) নামে একটি গোষ্ঠীর পাশাপাশি একটি সশস্ত্র উপজাতীয় আন্দোলন সংগঠিত করতে সক্রিয় মাওবাদীদের বিরুদ্ধে ভারতের একটি সশস্ত্র অভিযান ছিল। এই অভিযান পুলিশ ও নিরাপত্তা বাহিনী কর্তৃক এলাকায় আইনশৃঙ্খলা পুনরুদ্ধার করতে ও মাওবাদীদের তাড়িয়ে দেওয়ার জন্য পশ্চিমবঙ্গ রাজ্যের পশ্চিম মেদিনীপুর জেলার লালগড়ে পরিচালনা করা হয়। পশ্চিম মেদিনীপুর, বাঁকুড়া ও পুরুলিয়ার তিনটি মাওবাদী প্রভাবিত জেলায় অপারেশনের ক্ষেত্রটি ১৮ টি থানায় সম্প্রসারিত করার কথা বলা হয়।
কুমারীত্ব পরীক্ষা
কুমারীত্ব পরীক্ষা হলো কোন মেয়ে বা মহিলা কুমারী কিনা তা নির্ধারণ করার চর্চা বা প্রক্রিয়া; অর্থাৎ, সে কখনই যৌনমিলনে লিপ্ত হয় নি, অথবা তার শিকার হয় নি, তা নির্ধারণ করা। পরীক্ষায় সাধারণত একটি অক্ষত যোনিচ্ছদের উপস্থিতি পরীক্ষা করা হয়ে থাকে, ত্রুটিপূর্ণ অনুমানের উপর ভিত্তি করে যে, এটি শুধুমাত্র যৌন মিলনের ফলেই ছিঁড়ে যেতে পারে।
অপারেশন লালগড়
পটভূমি
ঘটনার শিকড় ২০০৮ সালের ২ই নভেম্বরের একটি ঘটনার মধ্যে ছিল। শালবনিতে জিন্দাল স্টিল প্ল্যান্টের ভিত্তিপ্রস্তর স্থাপন থেকে ফেরার পথে, পশ্চিমবঙ্গের মুখ্যমন্ত্রী তৎকালীন বুদ্ধদেব ভট্টাচার্য এবং তৎকালীন কেন্দ্রীয় মন্ত্রী রাম বিলাস পাসওয়ান ও জিতিন প্রসাদের কনভয় মাওবাদীদের ল্যান্ডমাইন হামলার শিকার হয়। যদিও মন্ত্রীরা অক্ষত ছিলেন, তবে এটি কনভয়ের একটি পুলিশ জিপকে বিধ্বস্ত করে এবং ছয় পুলিশ সদস্য গুরুতর আহত হয়। সিপিআই (মাওবাদী) একটি প্রেস বিজ্ঞপ্তিতে বিস্ফোরণের দায় স্বীকার করেছে এবং স্পষ্টভাবে বলে যে তারা আদিবাসীদের জমিতে ইস্পাত কারখানার বিরোধিতা করেছে ও বিস্ফোরণের লক্ষ্য বুদ্ধদেব ভট্টাচার্য ছিলেন। হত্যার চেষ্টার পরে, পশ্চিমবঙ্গ পুলিশ লালগড় এলাকা জুড়ে অভিযান চালায়। ক্ষমতাসীন দল সিপিআই (মার্কসবাদী) এর প্রভাবের কারণে, পুলিশি অত্যাচার, নির্বিচারে অভিযান ও নৃশংস মারধরের ফলে অনেক লোক, প্রধানত মহিলারা গুরুতর আহত হয়। মানুষ মারধর, নির্যাতন, নারী শ্লীলতাহানি ও মিথ্যা মামলার শিকার হয়েছিল।
কুমারীত্ব পরীক্ষা
কুমারীত্ব পরীক্ষা ব্যাপকভাবে বিতর্কিত বলে বিবেচিত, কেননা, এক. পরীক্ষিত মেয়ে বা মহিলার উপর এর বিরুপ প্রভাবের কারণে দুই. একে অনৈতিক হিসেবে দেখা হয়। সন্দেহজনক ধর্ষণ বা শিশু যৌন নির্যাতনের ক্ষেত্রে, সতীচ্ছেদের একটি বিস্তারিত পরীক্ষা করা যেতে পারে, কিন্তু শুধুমাত্র পরীক্ষার জন্য এটা করা মোটেই উচিত নয়, কেননা সতীচ্ছেদের অবস্থা প্রায়শই অনির্দিষ্ট।
অপারেশন লালগড়
চাঁদাবাজি ও হামলা
চাঁদাবাজি ও মাওবাদীদের আক্রমণের সম্মুখীন হয়ে সরকারি কর্মীরাও এলাকা ছেড়ে পালিয়ে যায়। লালগড়ের বাসিন্দারা দ্য হিন্দুকে জানিয়েছিল, যে ইন্টিগ্রেটেড চাইল্ড ডেভেলপমেন্ট স্কিমের কর্মীদের প্রতি মাসে ১,০০০ টাকা দিতে নির্দেশ দেওয়া হয়েছিল; ব্লক ডেভেলপমেন্ট অফিসের স্কুলের শিক্ষক ও কর্মীরা বলেছিলেন, যে তারা স্থানীয় মাওবাদীদের দ্বিগুণ টাকা দিতে বাধ্য হয়েছেন।
কুমারীত্ব পরীক্ষা
২০১৮ সালের অক্টোবরে জাতিসংঘের মানবাধিকার পরিষদ, জাতিসংঘের নারী সংগঠন এবং বিশ্ব স্বাস্থ্য সংস্থা (ডব্লিউএইচও) বলেছে যে, কুমারীত্ব পরীক্ষা প্রথা বন্ধ হওয়া উচিত কারণ এটি একটি বেদনাদায়ক, অপমানজনক এবং আঘাত প্রদানকারী একটি অভ্যাস, যা নারীর প্রতি সহিংসতা সৃষ্টি করে।
অপারেশন লালগড়
চাঁদাবাজি ও হামলা
অক্টোব মাসে সরকারি ডাক্তার হনিরন মুর্মু ও কর্মী নার্স ভারতী মাঝির হত্যার পর, লালগড় এলাকায় স্বাস্থ্যসেবার প্রায় কোনও পরিষেবা ছিল না।
কুমারীত্ব পরীক্ষা
দুই আঙুলের পরীক্ষা
কুমারীত্ব পরীক্ষার প্রক্রিয়া অঞ্চলভেদে পরিবর্তিত হয়। যেসব এলাকায় মেডিক্যাল ডাক্তার পাওয়া যায়, সেখানে প্রায়শই ডাক্তারের কার্যালয়ে পরীক্ষা করা হয়। যেসব দেশে ডাক্তার পাওয়া যায় না, সেখানে পরীক্ষকরা প্রায়ই বয়স্ক মহিলা হন, অথবা যাকে বিশ্বাস করা যেতে পারে সতীচ্ছেদ খোঁজার জন্য। সাধারণত এমন পরীক্ষা করা হয় আফ্রিকান উপজাতিদের মধ্যে।
অপারেশন লালগড়
চাঁদাবাজি ও হামলা
২০০৯ সালের লোকসভা নির্বাচনে পশ্চিমবঙ্গে বামপন্থী থেকে তৃণমূল কংগ্রেস-ভারতীয় জাতীয় কংগ্রেস জোটের নিকট ক্ষমতার পরিবর্তন পরিলক্ষিত হয়, এই জোট ৪২ টি আসনের মধ্যে মোট ২৫ টি আসনে জয়লাভ করে। পশ্চিমবঙ্গের বেশিরভাগ অংশ নির্বাচন-পরবর্তী রাজনৈতিক সংঘর্ষের সাক্ষী ছিল এবং বেশিরভাগই মেদিনীপুর ও হুগলি জেলায় ঘটেছিল। লালগড় এলাকায়, জনগণ কর্তৃক সিপিআইএম পার্টি কার্যালয় ও নেতাদের বাড়িঘর ভাংচুর করা হয়, যারা মাওবাদীদের কাছ থেকে সমর্থন পাচ্ছে বলে অভিযোগ করা হয়। ওইসব দলীয় কার্যালয় থেকে অস্ত্র ও গোলাবারুদ উদ্ধার করায় হামলার মাত্রা বেড়ে যায়। সিপিআইএম সমর্থকদের অনেকেই হয় কমিটিতে যোগ দিয়েছিলেন নতুবা হামলার ভয়ে এলাকা ছেড়েছিলেন। জনগণ পুলিশকে সামাজিকভাবে বয়কট করে, এবং তাদের খাদ্য ও অন্যান্য প্রয়োজনীয় জিনিসপত্র ক্রয় থেকে বিরত রাখে, যা পুলিশকে লালগড় এলাকায় তাদের ক্যাম্প ছেড়ে এটিকে ভার্চুয়াল মুক্ত অঞ্চলে পরিণত করতে বাধ্য করে।
কুমারীত্ব পরীক্ষা
দুই আঙুলের পরীক্ষা
কুমারীত্ব পরীক্ষার আরেকটি ধরন হল আঙ্গুল দিয়ে যোনির পেশীর শিথিলতার পরীক্ষা করা ("দুই আঙ্গুলের পরীক্ষা")। একজন ডাক্তার মহিলার যোনিতে আঙুল প্রবেশ করিয়ে যোনি শিথিলতার মাত্রা পরীক্ষা করেন, যা তাকে "যৌন মিলনে অভ্যস্ত" কিনা তা নির্ধারণে সহায়তা করে। যাইহোক, এই মানদণ্ডের উপযোগিতা, চিকিৎসক এবং কুমারীত্ব পরীক্ষার বিরোধীদের দ্বারা প্রশ্নবিদ্ধ হয়েছে। কারণ যোনি শিথিলতা এবং সতীচ্ছেদের অনুপস্থিতি উভয়ই অন্যান্য কারণেও হতে পারে এবং "দুই আঙুলের পরীক্ষা" বিষয়গত পর্যবেক্ষণের উপর ভিত্তি করে করা হয়ে থাকে।
অপারেশন লালগড়
অপারেশন — প্রথম পর্ব
পশ্চিমবঙ্গ সরকার লালগড়ে মাওবাদীদের বিরুদ্ধে অভিযানে পশ্চিমবঙ্গ পুলিশকে সহায়তা করার জন্য ভারত সরকারের কাছে সাহায্য চেয়েছিল। মাওবাদীদের সাথে লড়াই করার জন্য বিশেষভাবে প্রশিক্ষিত সেন্ট্রাল রিজার্ভ পুলিশ ফোর্সের (সিআরপিএফ) পাঁচ কোম্পানি ও কমান্ডো ব্যাটালিয়ন ফর রেজোলিউট অ্যাকশন (কোবরা) বাহিনীর দুই কোম্পানি সৈন্য ২০০৯ সালের ১৭শে জুন মেদিনীপুরে পৌঁছেছিল। জেলা আধিকারিক, ডেপুটি জেনারেল অব পুলিশ (পশ্চিমবঙ্গ) ও স্বরাষ্ট্র সচিব অর্ধেন্দু সেনের মধ্যে একটি বিশেষ বৈঠকে অভিযান চালানোর সিদ্ধান্ত নেওয়া হয়েছিল। অপারেশন শুরু করার চূড়ান্ত আদেশ দেন তৎকালীন মুখ্যমন্ত্রী বুদ্ধদেব ভট্টাচার্য।
কুমারীত্ব পরীক্ষা
দুই আঙুলের পরীক্ষা
নিষিদ্ধ হওয়ার আগে বাংলাদেশ, পাকিস্তান এবং ভারতে ধর্ষণের শিকার ব্যক্তিদের উপর পূর্ববর্তী পদ্ধতিতে যৌন কার্যকলাপের পরীক্ষা করা হত।
অপারেশন লালগড়
অপারেশন — দ্বিতীয় পর্ব
গোয়ালতোড় রুট থেকে লালগড়ের দিকে অপারেশনের দ্বিতীয় পর্ব ২০০৯ সালের ২৬শে জুন শুরু হয়।
কুমারীত্ব পরীক্ষা
দুই আঙুলের পরীক্ষা
সাব সাহারান আফ্রিকার বান্টু জনগনের মধ্যে, কুমারীত্ব পরীক্ষার বা এমনকি লেবিয়া মেজরার সার্জিক্যাল সেলাই (যাকে বলা হয় ইনফিবুলেশন ) প্রচলিত রয়েছে। প্রথাগতভাবে, (সুদানের) কেনুজি মেয়েদের বয়ঃসন্ধির আগেই বিয়ে দেয়া হয়, তাদের প্রাপ্তবয়স্ক স্বামীরাই হয় তাদের কুমারীত্বের পরিদর্শক।
বনলতা সেন (কবিতা)
বনলতা সেন জনপ্রিয়তম বাংলা কবিতাগুলোর মধ্যে অন্যতম। কবিতাটির রচয়িতা বিংশ শতাব্দীর আধুনিক বাঙালি কবি জীবনানন্দ দাশ। বনলতা সেন প্রধানত রোমান্টিক গীতি কবিতা এবং কবি জীবনানন্দ দাশের শ্রেষ্ঠ কবিতা হিসেবে সমাদৃত।
রচনা-প্রকাশের ইতিহাস
"বনলতা সেন" কবিতাটি প্রথম প্রকাশ করেছিলেন কবি বুদ্ধদেব বসু তার কবিতা পত্রিকায়। ১৯৩৫ খ্রিষ্টাব্দের ডিসেম্বরে প্রকাশিত কবিতার পৌষ, ১৩৪২ সংখ্যার মাধ্যমে বনলতা সেন সর্বপ্রথম পাঠকের হাতে এসে পৌঁছায়। কবি জীবনানন্দ দাশ বাংলা ১৩৪৯, ইংরেজি ডিসেম্বর ১৯৪২ খ্রিষ্টাব্দে প্রকাশিত তার বনলতা সেন নামক তৃতীয় কাব্যগ্রন্থে কবিতাটি অন্তর্ভুক্ত করেন। কবিতা-ভবন কর্তৃক প্রকাশিত এক পয়সায় একটি গ্রন্থমালার অন্তর্ভুক্ত হিসেবে। প্রকাশক ছিলেন জীবনানন্দ দাশ নিজেই। ১৬ পৃষ্ঠার প্রথম সংস্করণে কবিতা ছিল মোট ১২টি। প্রথম সংস্করণের প্রচ্ছদ করেছিলেন শম্ভু সাহা। পরবর্তীকালে জীবনানন্দ দাশ ১৯৪৪ এ প্রকাশিত তার চতুর্থ কাব্য মহাপৃথিবীতে উক্ত বনলতা সেন কাব্যগ্রন্থের সকল কবিতাই অন্তর্ভুক্ত করেন। অতএব, মহাপৃথিবী কাব্যগ্রন্থেরও প্রথম কবিতা ছিল "বনলতা সেন"।
কবির জীবদ্দশায় বাংলা শ্রাবণ, ১৩৫৯, ইংরেজি ১৯৫২ খ্রিষ্টাব্দে কলকাতার সিগনেট প্রেস থেকে বনলতা সেন কাব্যগ্রন্থের দ্বিতীয় সংস্করণটি প্রকাশিত হয়। ৪৯ পৃষ্ঠার বর্ধিত কলেবরে প্রকাশিত সংস্করণে আগের ১২টি কবিতার সাথে আরও ১৮টি কবিতা যোগ করে মোট ৩০টি কবিতা প্রকাশিত হয়। এই সংস্করণের প্রচ্ছদ করেছিলেন সত্যজিৎ রায় ও মূল্য ছিল ২ টাকা। সিগনেট সংস্করণের প্রকাশক ছিলেন দিলীপকুমার গুপ্ত। পরবর্তীতে ১৯৫৪ খ্রিষ্টাব্দের মে মাসে প্রকাশিত জীবনানন্দ দাশের শ্রেষ্ঠ কবিতা গ্রন্থটিতেও কবিতাটি সংকলিত হয়। এছাড়া আবু সয়ীদ আইয়ুব এবং হীরেন্দ্রনাথ মুখোপাধ্যায়ের যৌথ সম্পাদনায় ১৯৩৯ খ্রিষ্টাব্দে প্রকাশিত আধুনিক বাঙলা কবিতা শীর্ষক গ্রন্থেও কবিতাটি সঙ্কলিত হয়েছিল। কোলকাতার জাতীয় গ্রন্থাগারে সুরক্ষিত পাণ্ডুলিপিসমূহের ১৯৩৪ খ্রিষ্টাব্দ চিহ্নিত ৮ নং খাতায় এ কবিতাটি আছে। তাই, পাণ্ডুলিপির হিসেবে, ১৯৩৪ খ্রিষ্টাব্দে কবিতাটি লিখিত হয়েছিল বলে প্রতীয়মান হয়।
কবিতাটি প্রকাশের সময় সিটি কলেজে টিউটরের চাকুরি হারিয়ে বেকার জীবনানন্দ সম্পূর্ণ নিঃস্ব অবস্থায় কোলকাতায় দিনাতিপাত করছিলেন। এ ঘটনার মাত্র কয়েক বৎসর আগে তার বিয়ে হয়েছিল। স্ত্রীর সাথে বনিবনা হবে না কোনোদিন তা ইতিমধ্যে নিশ্চিত হয়ে গিয়েছিল।
কবিতাটির সঠিক পাঠ নিয়ে প্রশ্ন আছে; কেননা ভিন্ন ভিন্ন সংকলনে ভিন্ন ভিন্ন পাঠ পাওয়া যায়। যদিও সে সবের পার্থক্য ব্যাপক কিছু নয়। তবে ভূমেন্দ্র গুহ সম্পাদিত পাণ্ডুলিপির কবিতা শীর্ষক গ্রন্থের পাঠটি নির্ভরযোগ্য বলে বিবেচনা করা হয়।
শিরোনাম
আপাত দৃষ্টিতে 'বনলতা সেন' একটি প্রেমের কবিতা যার কেন্দ্রবিন্দুতে রয়েছে বনলতা সেন নাম্নী কোনো এক রমণীর স্মৃতি রোমন্থন। শুরু থেকেই পাঠকের কৌতূহল বনলতা সেন কী বাস্তবের কোনো নারী নাকি সম্পূর্ণ কল্পিত একটি কাব্যচরিত্র। এ কবিতার তিনটি স্তবকের প্রতিটির শেষ চরণে বনলতা সেন নামের এক নারীর উল্লেখ আছে।
বনলতা সেন ছাড়াও জীবনানন্দের কাব্যে বেশ কিছু নারী চরিত্রের উপস্থিতি আছে যেমন শ্যামলী, সুরঞ্জনা, সুচেতনা, সরোজনী, শেফালিকা বোস, সুজাতা ও অমিতা সেন। তবে ১৯৩২ খ্রিষ্টাব্দে লিখিত এবং প্রায় অর্ধশতাব্দীকাল অন্তরালবাসী কারুবাসনা নামক উপন্যাসে প্রথম 'বনলতা সেন' নামটি পাওয়া যায়। অধিকন্তু 'হাজার বছর ধরে খেলা করে', 'একটি পুরোনো কবিতা' এবং 'বাঙালি পাঞ্জাবী মারাঠি গুজরাটি' শীর্ষক আরও তিনটি কবিতায় এ নামটি আছে। কারুবাসনা উপন্যাসটি প্রথম প্রকাশিত হয় ১৯৮৬ খ্রিষ্টাব্দে, কবির মৃত্যুর বহুকাল পর। এর ভাষা-ভঙ্গিতে অনবগুণ্ঠিত আত্মজৈবনিকতা সেকালের পাঠক মনে বিশেষ কৌতূহলের উদ্রেক করেছিল। বনলতা সেন রক্ত মাংসের কোনও মানবী না-কি নিছকই কল্পিত কোনও কবিতাশ্রিত নারী এ প্রশ্নটি অবসিত না-হলেও রহস্যের কিনারা হয়েছে কিছু। ২০০৭ খ্রিষ্টাব্দে জীবনানন্দের পাণ্ডুলিপি উদ্ধারক ডা: ভূমেন্দ্র গুহ কবির 'লিটেরেরি নোটস' গবেষণা করে জানিয়েছেন যে কবির জীবনে প্রেম এসেছিল সন্দেহ নেই। দিনলিপি বা লিটেরেরি নোটস-এ ওয়াই (Y) হিসেবে উল্লিখিত মেয়েটিই কবির কাঙ্ক্ষিত নারী। বাস্তবে সে শোভনা - কবির এক কাকা অতুলান্ত দাশের মেয়ে -- যার ঘরোয়া নাম বেবী। ১৯৩০ খ্রিষ্টাব্দে লাবণ্য দাশকে বিয়ের আগেই এই বালিকার প্রতি যুবক জীবনানন্দ গভীর অনুরাগ অনুভব করেছিলেন। একটি উপন্যাসে শচী নামেও একে দেখতে পাওয়া যায়। শোভনাকে নিয়ে জীবনানন্দের অনুরাগ উন্নীত হয়েছে অনুক্ত প্রেমে; লাবণ্য দাশের সঙ্গে দাম্পত্যজীবন আদৌ সুখকর না-হওয়ায় এই প্রেম তীব্রতর হয়ে ক্রমশ এক প্রকার অভিভূতিতে পর্যবসিত হয়েছিল।
কাঠামো এবং রচনা কৌশল
নাতিদীর্ঘ আঠারো পঙ্‌ক্তির নিরেট স্থাপত্যের এই গীতিকবিতায় রয়েছে ছয় পঙ্‌ক্তির তিনটি স্তবক। প্রথম স্তবকে কবি মূলত নিজের কথা বলেছেন; দ্বিতীয় স্তবকে বলেছেন এক ঝলক দেখা প্রিয় মুখের কথা এবং তৃতীয় স্তবকে বলেছেন একটি স্বপ্নের কথা। কবিতাটি জীবনানন্দ দাশের প্রিয় ছন্দ অক্ষরবৃত্ত বা পয়ারে রচিত। তবে পর্ব বিন্যাসে সমতা রক্ষা করা হয় নি।
প্রথম স্তবকের প্রতি পঙ্‌ক্তি তিন পর্বের, যার মাত্রা বিন্যাস ৮+৮+৬। ৮ মাত্রার একটি পর্ব মধ্যভাগে থাকার কারণে এ স্তবকের ছন্দবিন্যাসকে মহাপয়ার পর্যায়ী বলা যায়।
দ্বিতীয় স্তবকে বিভিন্ন পঙ্‌ক্তির পর্ব বিন্যাস বিভিন্ন ; যেমনঃ ৮+৮+২; ৪+৮+১০; ৮+৬, ৮+৮+১০; ৮+৪+৪+১০ এবং ৮+৪+১০।
তৃতীয় স্তবকের পর্ব ও মাত্রা বিন্যাস এরকমঃ ৮+১০; ৪+৮+৬; ৮+৪+১০; ৮+১০; ৮+৪+৮+৬ এবং ৮+৮+৬; পয়ারে বা অক্ষরবৃত্তের এরূপ সূত্রহীন ব্যবহার সত্ত্বেও কবিতাটির সঙ্গীতময়তা অতুলনীয়। এ কারণে অনুমিত হয় যে শব্দবিন্যাস এদিক-সেদিক করে কবিতাটির সঠিক পর্ববিন্যাস নির্ণয় করা আবশ্যক।
অর্থক্রম
কবিতাটির প্রথম স্তবকে হাজার বছর ব্যাপী ক্লান্তিকর এক ভ্রমণের কথা বলেছেন কবি : তিনি হাজার বছর ধরে পৃথিবীর পথে পথে ঘুরে ফিরেছেন;- যার যাত্রাপথ সিংহল সমুদ্র থেকে মালয় সাগর অবধি পরিব্যাপ্ত। তার উপস্থিতি ছিল বিম্বিসার অশোকের জগতে যার স্মৃতি আজ ধূসর। এমনকী আরো দূরবর্তী বিদর্ভ নগরেও স্বীয় উপস্থিতির কথা জানাচ্ছেন কবি। এই পরিব্যাপ্ত ভ্রমণ তাকে দিয়েছে অপরিসীম ক্লান্তি। এই ক্লান্তিময় অস্তিত্বের মধ্যে অল্প সময়ের জন্য শান্তির ঝলক নিয়ে উপস্থিত হয়েছিল বনলতা সেন নামের এক রমণী। কবি জানাচ্ছেন সে নাটোরের বনলতা সেন।
কবিতাটির দ্বিতীয় স্তবকে বনলতা সেনের আশ্চর্য নান্দনিক সৌন্দর্যের বর্ণনা দিয়েছেন কবি। বনলতা সেনকে কবি প্রত্যক্ষ করেছেন অন্ধকারে। তার কেশরাজি সম্পর্কে কবি লিখেছেন : "চুল তার কবেকার অন্ধকার বিদিশার নিশা"; মুখায়ব প্রতীয়মান হয়েছে শ্রাবস্তীর কারুকার্যের মতো। বনলতাকে দেখে গভীর সমুদ্রে হাল-ভাঙ্গা জাহাজের দিশেহারা নাবিকের উদ্ধারলাভের অনুভূতি হয়েছে কবির, যেন একটি সবুজ ঘাসের দারূচিনি দ্বীপ সহসা ঐ নাবিকের দৃষ্টিগোচর হয়েছে। বনলতা সেনও তার পাখির নীড়ের মতো আশ্রয়ময় চোখ দুটি তুলে জানতে চেয়েছে, "এতদিন কোথায় ছিলেন?"
তৃতীয় স্তবকটি স্তগতোক্তির মতো মৃদু উচ্চারণে একটি স্বপ্ন-উণ্মোচনের কথা শোনা যায়। কবি জানাচ্ছেন (হেমন্তের) দিন শেষ হয়ে গেলে সন্ধ্যা আসে, ধীরে, ধীরলয়ে শিশিরপাতের টুপটাপ শব্দের মতো। তখন (দিনভর আকাশচারী) চিলের ডানা থেকে রোদের গন্ধ মুছে যায়। এ সময় পাখিদের ঘরে ফিরে আসার তাড়া; এসময় (যেন) সব নদীরও ঘরে ফেরার ব্যাকুলতা। পৃথিবীর সব আলো মুছে যায়; অন্ধকারে কেবল কয়েকটি জোনাকি জ্বলে। সারাদিনের জাগতিক সব লেনদেন সমাপ্ত হয়েছে; গল্পের পাণ্ডুলিপি তৈরি; তখন (কেবল) অন্ধকারে বনলতা সেনের মুখোমুখি বসে গল্প করার অবসর।
সাহিত্যালোচনা
'বনলতা সেন' কবিতাটি সম্ভবত বিংশ শতাব্দীর সর্বাধিক পঠিত বাংলা কবিতাগুলোর একটি। জীবনানন্দের বিরুদ্ধে দুর্বোধ্যতার অভিযোগ উত্থাপিত হওয়ার বেশ আগেই কবিতাটি প্রকাশিত হয়েছিল। অথচ শেষ দিককার কবিতায় যে দুর্গম সান্ধ্যভাষা পরিলক্ষিত হয় এ কবিতায়ও তা অনুপস্থিত নয়। কিন্তু এমনই এক দুর্মর রোমান্টিকতা কবিতাটির অবয়বে পরিব্যাপ্ত যা পাঠককে সহজে আচ্ছন্ন করে; ফলে কবিতাটির আন্তর্ভাষ্য নিয়ে চিন্তার প্রণোদনা পাঠকের হৃদয়ে সহজে প্রশ্রয় লাভ করে না। সাধারণ পাঠকের কাছে এটি নিছকই একটি প্রেমের কবিতা হিসেবে সমাদৃত হয়েছে; অথচ এর মর্মমূলে রয়েছে সুগভীর ঐতিহাসিকতা।
এলান পো'র টু হেলেন এর সঙ্গে সাযুজ্য
এ কবিতাটির বিভিন্ন আলোচনায় বলা হয়েছে যে এডগার এলেন পো'র 'টু হেলেন' (বাংলাঃ হেলেনের প্রতি) কবিতাটির সঙ্গে 'বনলতা সেন' কবিতাটির বিষয়গত সাদৃশ্য রয়েছে, যা থেকে প্রতীয়মান হয় যে জীবনানন্দ দাশ এই কবিতাটি পড়ে 'বনলতা সেন' কবিতাটি রচনায় অনুপ্রাণিত হয়েছিলেন। তবে 'বনলতা সেন' এবং 'টু হেলেন'-এর মধ্যে যে মৌলিক পার্থক্য রয়েছে তাও বিবেচনা করা হয়েছে।
অনুবাদ
সেই পঞ্চাশের দশক থেকে শুরু করে আজ অবধি নানা হাতে ‘বনলতা সেন’ কবিতাটি বহুবার অনূদিত হয়েছে। প্রথম অনুবাদটি করেছিলেন মার্টিন কার্কম্যান, যা একটি কবিতা সংকলনে গৃহীত হয়েছিল। অব্যবহিত পরেই কবি নিজে করেছেন এর অনুবাদ। আরও যাদের হাতে কবিতাটি অনূদিত হয়েছে তাদের মধ্যে রয়েছেন সনৎ ভট্টাচার্য, পুরুষোত্তম লাল ও শ্যামশ্রী দেবী, ম্যারি ল্যাগো (তরুণ গুপ্তর সহযোগে), চিদানন্দ দাশগুপ্ত, হায়াৎ সাইফ, মুকুল শর্মা, ক্লিনটন সিলি, আনন্দ লাল, সুকান্ত চৌধুরী, ফয়জুল লতিফ চৌধুরী, অনুপম ব্যানার্জি, অঞ্জন বসু, ফখরুল আলম, জো উইন্টার, অরুণ সরকার, ডি কে ব্যানার্জি, অমিতাভ মুখার্জি এবং জয়দেব ভট্টাচার্য। অনুবাদগুলো পাঠ করলে অনুবাদকদের উপলব্ধির প্রভেদ এবং মর্মার্থ অনুধাবনে ভিন্নতা প্রতিভাসিত হয়। সুজিত মুখার্জ্জি তার ট্রান্সলেশন এজ ডিসকভারী (১৯৯৪) শীর্ষক গ্রন্থে ৬টি অনুবাদ নিয়ে আলোচনা করেছেন। জীবনানন্দ দাশ মার্টিন কার্কম্যানকৃত অনুবাদে "পাখির নীড়ের মতো চোখ" কথাটির আক্ষরিক অনুবাদে আপত্তি জানিয়েছিলেন। অধিকাংশ অনুবাদক প্রথম ছত্রের ("হাজার বছর ধরে আমি পথ হাঁটিতেছি পৃথিবীর পথে") হাজার বছর ব্যাপী পথ চলাকে ঘটমান বর্তমান কাল হিসেবে অনুবাদ করেননি। তৃতীয় স্তবকের দুটি লাইন "পৃথিবীর সব রঙ নিভে গেলে পাণ্ডুলিপি করে আয়োজন / তখন গল্পের তরে জোনাকির রঙে ঝিলমিল" এর মর্মার্থ রূপায়নে সক্ষম হননি অনেক অনুবাদক। "পাণ্ডুলিপি করে আয়োজন" বা "গল্পের তরে" কথার অর্থ স্বতঃস্ফুট নয়।
দো আঁসু
দো আঁসু, (দুটি অশ্রু ) ফিল্মটি ১৯৪৯ সালে নির্মিত হয়েছিল এবং ১৯৫০ সালের এপ্রিল পাকিস্তানে মুক্তি পেল, পাকিস্তানে রৌপ্যজয়ন্তী মর্যাদায় প্রাপ্ত প্রথম উর্দু ভাষার চলচ্চিত্র ছিল।
আঁসু ১৯৫০ সালের এপ্রিল মুক্তি পাওয়ার পরে ২৫-সপ্তাহ দেখার জন্য নতুন পাকিস্তান ফিল্ম ইন্ডাস্ট্রিতে রৌপ্যজয়ন্তী উদযাপনের প্রথম উর্দু ভাষার চলচ্চিত্র উপস্থাপন করে। সন্তোষ কুমার, আজমল, সাবিহা খানুম ও আল্লাউদ্দিন অভিনীত। এটি আনোয়ার কামাল পাশার পরিচালনায় একটি সাফল্য হিসাবে চিহ্নিত হয়েছে। সংগীতটি মোবারক আলী দ্বারা সংগীত করা হয়েছিল, তাত্ক্ষণিক হিট হয়ে ওঠে এবং ফলস্বরূপ শেখ লতিফের নওবাহার ফিল্মগুলি চলচ্চিত্রের সাফল্যের কারণে কিছুটা স্বীকৃতি পেল।
কুস্তি
কুস্তি হলো শারিরীক লড়াইকে কেন্দ্র করে একটি খেলা, যেখানে দু’জন কুস্তিগীর একজন আরেকজনের অপেক্ষা সুবিধাজনক অবস্থা অর্জণ করতে চায়। এ খেলায় ক্লিঞ্চ লড়াই, থ্রো এবং চেকডাউন, জয়েন্ট লোক, পিন এবং গ্র্যাপলিং হোল্ড এর মতো গ্র্যাপলিং কৌশলগুলো ব্যবহৃত হয়। সমরকলা, শারীরিক লড়াই এর বিভিন্ন খেলা এবং সামরিক বাহিনীর বিভিন্ন ক্ষেত্রে কুস্তির বিভিন্ন কৌশল অন্তর্ভূক্ত করা হয়েছে। এই খেলাটি সম্পূর্ণ প্রতিযোগিতামূলকভাবে অথবা খেলাধূলামূলক বিনোদন হিসেবেও খেলা যেতে পারে।
কুস্তির বিভিন্ন প্রকারভেদ আছে, যার অনেকগুলো ঐতিহ্যগতভাবে ঐতিহাসিক এবং অনেকগুলো আধুনিক। বিভিন্ন ধরনের কুস্তির নিয়মও ভিন্ন। “wrestling” (কুস্তি) শব্দটি প্রথম প্রাচীন ইংরেজি ভাষায় “wræstlunge” (অর্থ: স্বচ্ছ আলোচনা) হিসেবে প্রণিত হয়।
ইতিহাস
কুস্তি হলো শারিরীক লড়াই এর সবচেয়ে প্রাচীন খেলাগুলোর একটি। ফ্রান্সে গুহায় অঙ্কিত চিত্র দেখা ধারণা করা হয় কুস্তির উৎপত্তি ১৫০০০ বছর আগে হয়েছে। ব্যাবিলনিয়ান এবং মিশরীয়দের কুরূশিল্পতে কুস্তিগীরদের বর্তমান সময়ে কুস্তিতে প্রচলিত বিভিন্ন হোল্ড ব্যবহার করতে দেখা যায়, যা থেকে নির্দেশিত হয় যে কুস্তির উৎপত্তি বাইবেলের পুরাতন নিয়ম বা ভারতীয় বেদের সময়ের। আদি পুস্তক অনুযায়ী, প্যাট্রিয়ার্ক যাকোব প্রভু বা একজন ফেরেশতার সাথে কুস্তি করেছেন। ইলিয়াড, যেখানে হোমার খ্রিষ্টপূর্ব ১৩ বা ১২ সালের ট্রোজান যুদ্ধের কথা স্মরণ করেন, সেখানেও কুস্তির কথা উল্লেখ করা হয়েছে। ভারতীয় মহাকাব্য, রামায়ণ এবং মহাভারতেও কুস্তি সহ বিভিন্ন সমরকলাকে নির্দেশ করা হয়েছে।
প্রাচীন গ্রিসের কিংবদন্তি, সংস্কিৃতি এবং দর্শনে কুস্তির গুরুত্বপূর্ণ স্থান ছিল। কুস্তি প্রতিযোগিতা প্রাচীন অলিম্পিক গেমসের প্রধান খেলা হিসেবে ছিল। এ প্রতিযোগিতা বিভিন্ন দিক থেকে পাশবিক ছিল। প্রাচীন রোমে প্রচলিত কুস্তি অনেকটাই গ্রিক কুস্তির মতো থাকলেও বিভিন্ন নিয়ম প্রচলনের মাধ্যমে এর পাশবিকতা হ্রাস করা হয়েছিল। উভয় গ্রিক এবং রোমান সংস্কৃতিতে কুস্তির কথা উল্লেখ আছে। অনেক দার্শনিক এবং নেতা কুস্তি অনুশীলন এবং/অথবা কুস্তির কথা তাদের কীর্তিতে উল্লেখ করতেন, যাদের মধ্যে সবচেয়ে উল্লেখযোগ্য ছিলেন প্লেটো, সক্রেটিস এরিস্টটল, জেনোফোন, এরিস্টটল, সেনেকা, প্লুতার্ক এবং মার্কাস অরেলিয়াস। প্লেটো অনেক সংলাপ এর স্থান ছিল বিভিন্ন কুস্তি বিদ্যালয়। দিকাইয়ারখোস এর লেখা অনুসারে, প্লেটো ইসমিয়ান গেমসে কুস্তি করতেন। প্রাচীন গীতিকার কবি, পিন্ডার কিছু বিজয়ের গীতিকাব্য লিখেছিলেন, যা চারটি বইয়ে বিভক্ত ছিল। অলিম্পিয়ায় অনুষ্ঠিত অলিম্পিয়ান গেমস, ডেলফিতে অনুষ্ঠিত পিথিয়ান গেমস, করিন্থে অনুষ্ঠিত ইসমিয়ান গেমস এবং নেমিয়ায় অবস্থায় নেমিয়ান গেমস এর নামানুসারে এ চারটি বইয়ের নামকরণ করা হয়। যারা কুস্তি, বক্সিং, মুষ্টিযুদ্ধ সহ অন্যান্য শারীরিক প্রতিযোগিতায় বিজয়ী হয়েছেন তাদের সম্মান প্রদর্শনে এ গীতিকাব্যগুলো লেখা হয়েছিল।
মধ্যযুগে (৫-১৫ শতক) কুস্তির খ্যাতি ছিল। ফ্রান্স, জাপান এবং ইংল্যান্ড সহ বিভিন্ন রাষ্ট্রের রাজকীয় পরিবারের সমর্থন লাভ করে খেলাটি।
যুক্তরাষ্ট্রে পথম দিকে আগত ইংরেজরা কুস্তির একটি শক্তিশালী ঐতিহ্য তৈরি করে। এছাড়াও, ‍কুস্তি আমেরিকার আদিবাসীদের মধ্যেও জনপ্রিয় বলে তারা লক্ষ্য করে। অনানুষ্ঠানিক কুস্তি উত্তর আমেরিকার জনবসতিগুলোতে প্রথমদিকে জনপ্রিয় ছিল এবং পরবর্তীতে এটি বিভিন্ন মেলা, উৎসব এবং সামরিক বাহিনী অনুশীলনের একটি জনপ্রিয় অংশে পরিণত হয়।১৮৮ সালে, নিউ ইয়র্কে যুক্তরাষ্ট্রের প্রথম আনুষ্ঠানিক কুস্তি প্রতিযোগিতা অনুষ্ঠিত হয়। ১৯০৪ সালে, মিসৌরির সেন্ট লুইসে অনুষ্ঠিত অলিম্পিক গেমসের আসর থেকে (গ্রিকো-রোমান কুস্তি ১৮৯৬ সালের আধুনিক অলিম্পিক গেমসের আসরে অনুষ্ঠিত হলেও ১৯০০ সালের আসরে তা অনুষ্ঠিত হয়নি) আধুনিক অলিম্পিক গেমসের প্রতি আসরে কুস্তি একটি অংশ হিসেবে ছিল। কুস্তির পরিচালনা সংস্থা, ইউনাইটেড ওয়ার্ল্ড রেস্টলিং ১৯১২ সালে বেলজিয়ামের আন্টভের্পে ইন্টারন্যাশনাল ফেডারেশন অব অ্যাসোসিয়েটেড রেস্টলিং স্টাইল নামে প্রতিষ্ঠিত হয়। ১৯২৮ সালে, আইওয়া অঙ্গরাজ্যের আমেস এ প্রথম বার্ষিক এনসিএএ রেস্টলিং চ্যাম্পিয়নশীপ অনুষ্ঠিত হয়। ইউএসএ রেস্টলিং কলোরাডো অঙ্গরাজ্যের অন্তর্ভূক্ত কলোরাডো স্প্রিংসে অবস্থিত ইউএসএ রেস্টলিং ১৯৮৩ সালে যুক্তরাষ্ট্রের অনানুষ্ঠানিক কুস্তির পরিচালনা সংস্থা পরিণত হয়।
পুরাণ
কুস্তির সবচেয়ে পুরানো নিদর্শন পাওয়া যায় কুস্তি পুরাণে।
আধুনিক কুস্তির প্রকরণ
সার্বজনীন বিশ্ব কুস্তি অনুসারে, কুস্তির প্রকরণগুলোকে দুই শ্রেণিতে বিভক্ত: আন্তর্জাতিক কুস্তির প্রকরণ এবং প্রচলিত কুস্তির এবং লোক কুস্তির প্রকরণ। সার্বজনীণ সার্বজনীন বিশ্ব কুস্তি সর্বমোট ছয় প্রকারের কুস্তিকে স্বীকৃতি প্রদান করেছে। এর মধ্যে তিনটি অলিম্পিকে অনুষ্ঠিত হয়, যেগুলো হলো: গ্রিকো-রোমান কুস্তি, পুরুষ কুস্তি এবং নারী কুস্তি। অন্য তিনটি হলো: অনানুষ্ঠানিক প্যাঙ্ক্রেশন, বেল্ট কুস্তি অ্যালিস এবং তট কুস্তি।
গ্রিকো-রোমান কুস্তি
আন্তর্জাতিক কুস্তির প্রকরণ হিসেবে স্বীকৃত অলিম্পিকে অনুষ্ঠিত দুই ধরনের কুস্তির একটি হলো গ্রিকো-রোমান কুস্তি। এ ধরনের কুস্তিতে দেহের উপরের অংশে আঘাত করাকে প্রাধান্য এবং “হাই অ্যাম্পলিটিউড” থ্রো এর উপর জোড় প্রদান করা হয়। এ ধরনের কুস্তির নিয়মানুসারে, প্রতিপক্ষকে কোনো সময়ই বেল্টের নিচে আঘাত করা যায় না, ফলে হোল্ড, ট্রিপ এবং সক্রিয়ভাবে পায়ের ব্যবহারে সীমাবদ্ধতা (অন্যান্যভাবে পায়ের ব্যবহারে সীমাবদ্ধ থাকে না) থাকে। এ ধরনের কুস্তিতে,থ্রো এর ব্যাপকতার ভিত্তিতে পয়েন্ট নির্ধারণ করা হয়। কোনো প্রতিযোগীর পিঠের সাথে তল স্পর্ষ অবস্থায় থাকার সময় এবং তার নিষ্ক্রিয়তার সময় গণনার মাধ্যমে এ কাজটি সম্পাদন করা হয়। কোনো গ্রিকো-রোমান কুস্তিগীর তার প্রতিপক্ষের অংসফলক তলের সাথে আটকে রেখে অনেক অল্প সময়েই বিজয়ী হতে পারেন (এ কৌশলটি “ফোল নামে অভিহিত”)। রাশিয়ার আলেক্সান্ডার কেরেলিন সুপরিচিত গ্রিকো-রোমান কুস্তিগীরদের মধ্যে একজন।
ফ্রিস্টাইল কুস্তি
আন্তর্জাতিক কুস্তির প্রকরণ দুটির একটি হলো ফ্রিস্টাইল কুস্তি, যা অলিম্পিকে নারী এবং পুরুষ উভয়ের জন্যই অনুষ্ঠিত হয়। এ ধরনের কুস্তিতে প্রতিযোগীরা আক্রমণ এবং আত্মরক্ষা উভয় উদ্দেশ্যেই তাদের পা ব্যবহার করতে পারেন। ক্যাচ কুস্তি থেকে ফ্রিস্টাইল কুস্তির উৎপত্তি হয় এবং এ ধরনের কুস্তিতেও থ্রো এর ব্যাপকতা, প্রতিযোগীর পিঠের সাথে তল স্পর্ষ অবস্থায় থাকার সময় এবং তার নিষ্ক্রিয়তার সময় গণনার ভিত্তিতে পয়েন্ট নির্ধারণ করা হয়। গ্রিকো-রোমান কুস্তির মতো এ ধরনের কুস্তিতেও কোনো কুস্তিগীর তার প্রতিপক্ষের অংসফলক তলের সাথে আটকে রেখে অনেক অল্প সময়েই বিজয়ী হতে পারেন। এ ধরনের কুস্তির সাথে আমেরিকান স্কোলাস্টিক কুস্তি এবং কলেজিয়েট ‍কুস্তির সাদৃশ্য থাকলেও, এ ধরনের কুস্তিতে থ্রো এর ব্যাপকতার উপর অধিক জোড় দেওয়া হয়। যুক্তরাষ্ট্রের কলেজ এবং বিশ্ববিদ্যালয় পর্যায়ে নারী কুস্তিগীররা অলিম্পিক ফ্রিস্টাইলের কুস্তির নিয়মে অংশগ্রহণ করেন, তবে একই পর্যায়ে পুরুষ কুস্তিগীরদের জন্য আমেরিকান লোক/কলেজিয়েট কুস্তির নিয়ম প্রযোজ্য।
অনানুষ্ঠানিক প্যাঙ্ক্রেশন
“প্যাঙ্ক্রেশন” শব্দটি গ্রিক শব্দ “পান” এবং “ক্র্যাটোস” শব্দ দুটি থেকে আসছে এবং এর অর্থ “সম্পূর্ণ শক্তি”। প্যাঙ্ক্রেশন হলো খ্রিষ্টপূর্ব ৬৪৮ সালে প্রাচীন অলিম্পিক গেমসে উদ্ভূত একটি ঐতিহ্যবাহী সমরকলার। আধুনিক অনানুষ্ঠানিক প্যাঙ্ক্রেশন হলো সম্মিলিত সমরকলার (এমএমএ) এর এবং এতে বিভিন্ন সমরকলার কৌশল ব্যবহার করা হয়। এ ধরনের কুস্তির ম্যাচে গ্রাপল হোল্ড এবং বিভিন্ন কৌশল ব্যবহৃত হতে দেখা যায়।
বেল্ট কুস্তি অ্যালিস
“অ্যালিস” শব্দটি দ্বারা তুর্কি ভাষায় মধ্য এশীয় এক ধরনের কুস্তিকে নির্দেশ করা হয় যাতে কুস্তিগীররা জ্যাকেট, পায়জামা এবং মোটা একটি বেল্ট পরিধান করে কুস্তি করেন। এ ধরনের কুস্তিতে ম্যাচ চলাকালীন কুস্তিগীরদের তাদের প্রতিপক্ষের বেল্ট ধরে রাখতে হয়, যে কারণে একে “বেল্ট কুস্তি অ্যালিস” বা “অ্যালিস বেল্ট কুস্তি” নামেও অভিহিত করা হয়।
তট কুস্তি
সম্মিলিত বিশ্ব কুস্তি (তৎকালীন “ইন্টারন্যাশনাল ফেডারেশন অব অ্যাসোসিয়েটেড রেস্টলিং স্টাইল” (এফআইএলএ) নামে পরিচিত) ২০০৪ সালে প্রথম তট কুস্তি পরিচালনা করে। এ ধরনের কুস্তিতে কুস্তিগীররা একটি ৭ মিটার ব্যাসের (২৩ ফুট) বালুর বৃত্তের মধ্যে দাড়িয়ে কুস্তি করেন এবং এতে নারী এবং পুরুষের উভয়েই অংশগ্রহণ করতে পারে। এতে কুস্তি ম্যাট ব্যবহারের পূর্বে প্রচলিত নিয়মগুলো প্রযোজ্য। এ কুস্তিকে আন্তর্জাতিক প্রতিযোগীতামূলক কুস্তির সবচেয়ে প্রাচীন রূপ হিসেবে গণনা করা হয় এবং এতে কুস্তিগীররা কুস্তির বিশেষ পোষাকের পরিবর্তে সাঁতারের পোষাক পরিধান করে কুস্তি করেন, তবে কুস্তিগীররা চাইলে স্প্যানডেক্স বা অ্যাথলেটিক শর্ট পরিধান করেও কুস্তি করতে পারেন।
২০১৫ সালে সম্মিলিত বিশ্ব কুস্তি তট কুস্তির আন্তর্জাতিক নিয়ম পরিবর্তন করে এবং বর্তমান নিয়মানুসারে, কোনো কুস্তিগীর তার প্রতিপক্ষকে বৃত্তের বাহিরে ধাক্কা দিয়ে বের করে দিয়ে বা তাকে ফেলে দিয়ে অথবা টেকডাউনের মাধ্যমে পয়েন্ট পেতে পারেন। বার্ষিক বিশ্ব তট কুস্তি চ্যাম্পিয়নশীপের পাশাপাশি যুব অলিম্পিক গেমস, ম্যাডিটেরেনিয়ান গেমস, ডাউন আন্ডার গেমস, এশিয়ান গেমস এবং ২০১৯ ওয়ার্ল্ড বিচ গেমসেও তট কুস্তি অনুষ্ঠিত হয়।
লোক কুস্তি
সম্মিলিত বিশ্ব কুস্তি লোক ‍কুস্তির প্রকরণগুলোকে কুস্তির আন্তর্জাতিক প্রকরণ হিসেবে স্বীকৃতি দেয় না।
লোক কুস্তিও অনেকটা আন্তর্জাতিক প্রকৃতির, উদাহরণস্বরূপ, যুক্তরাষ্ট্র, দক্ষিণ আফ্রিকা, নিউ জিল্যান্ড, ইংল্যান্ড এবং কর্নওয়ালে কার্নিশ কুস্তির নিয়মিত ট্যুরনামেন্ট এবং জাপান, কানাডা এবং মেক্সিকোতে অনিয়মিত ট্যুরনামেন্ট এবং ম্যাচ অনুষ্ঠিত হয়।        সেল্টদের মধ্যে ১৫২০ সালের ফিল্ড অব দ্য ক্লথ অব গোল্ড এর সময় থেকে কর্নওয়াল এবং ব্রিটানির মাঝে অনিয়মিত ট্যুরনামেন্ট এবং ১৯২৮ সালের পর থেকে ট্যুরনামেন্ট অনুষ্ঠিত হয়ে আসছে।
তেল কুস্তি
গ্রিজ কুস্তি বা তেল কুস্তি হলো তুরস্কের জাতীয় খেলা। এ ধরনের কুস্তিতে কুস্তিগীররা তেল মেখে কুস্তি করতে করেন বলে আর এ কারণেই এর নাম তেল কুস্তি। এই কুস্তি উজবেক কুরাস, টুভান কুরেস এবং তাতার এবং বাশকির সাথে সম্পর্কিত। এ ধরনের কুস্তিতে বীজয়ী বা পালেভানার (অর্থ: চ্যাম্পিয়ন) কিসপেটলার নামক একটি হাতে সেলাই করা লেদারহোসেন পরিধান করেন, যা ঐতিহ্যগতভাবে ওয়াটার বাফেলো জাতের মহিষের চামড়া দিয়ে তৈরি হতো এবং সাম্প্রতিক সময়েবাছুরের চামড়া চামড়া দিয়ে তৈরি করা হয়।
তেল কুস্তিতে কোনো কুস্তিগীর তার প্রতিদ্বন্দী কুস্তিগীরের কিসবেতের উপর শক্তিশালী নিয়ন্ত্রণ প্রতিষ্ঠা করে বীজয়ী হতে পারেন, যা এটিকে অলিম্পিকে অনুষ্ঠিত কুস্তির থেকে আলাদা করেছে। অর্থাৎ এ ধরনের কুস্তিতে কোনো পালেভান তার প্রতিপক্ষের কিসবেতের মধ্যে হাত ঢুকিয়ে তার প্রতিপক্ষকে নিয়ন্ত্রণ করার চেষ্টা করে। এ কৌশলের মাধ্যমে বিজয়ী হওয়াকে পাচা কাজিক বলে। অতিতে তেল কুস্তি ম্যাচের কোনো সময়সীমা ছিল না এবং কোনো এক কুস্তিগীরের এগিয়ে যাওয়া পর্যন্ত ম্যাচ চলতে থাকতো, যা কখনো কখনো এক বা দুই দিন ধরেও চলত তবে পরবর্তীতে ১৯৭৫ সালে বাসপালেভান এবং পালেভান শ্রেণির জন্য এ ধরনের কুস্তি ম্যাচের সময়সীমা যথাক্রমে ৪০ এবং ৩০ মিনিট করা হয়। কোনো প্রতিযোগী এ সময়ের মধ্যে বিজয় অজর্ণ করতে না পারলে, বাসপালেভানি শ্রেণির ম্যাচে আরো ১৫ মিনিট এবং পালেভানি শ্রেণির জন্য আরো ১০ মিনিট কুস্তি শুরু হয়, যেখানে বিজয়ী নির্বাচনের জন্য স্কোর রেখে দেওয়া হয়।
১৩৬২ সাল থেকে তুরস্কের এডির্নেতে অনুষ্ঠিত কুর্কপিনাজ ট্যুরনামেন্ট পৃথিবীর সবচেয়ে পুরানো বর্তমানে চলাকালীন স্বীকৃতিপ্রাপ্ত ক্রিড়া প্রতিযোগিতা। সাম্প্রতিক সময়ে এ ধরনের কুস্তি অন্যান্য দেশেও জনপ্রিয়তা লাভ করেছে।
আমেরিকান কলেজিয়েট কুস্তি
কলেজিয়েট কুস্তি (যার আরেক নাম “ফোকস্টাইল কুস্তি”) যুক্তরাষ্ট্রের কলেজ এবং বিশ্ববিদ্যালয় পর্যায়ে যে ধরনের কুস্তি অনুশীলণ করা হয় তাকে বোঝায়। এ ধরনের কুস্তি কিছু পরিবর্তনের মাধ্যমে উচ্চ এবং মাধ্যমিক বিদ্যালয় পর্যায়ে এবং আরো কম বয়সী অংশগ্রহণকারীদের জন্য অনুষ্ঠিত হয়। “আমেরিকান কলেজিয়েত কুস্তি” নামটি এটিকে বিশ্বের বিভিন্ন দেশে প্রচলিত বা অলিম্পিকে অনুষ্ঠিত কুস্তির অন্যান্য প্রকরণ (গ্রিকো-রোমান কুস্তি এবং ফ্রিস্টাইল কুস্তি) থেকে আলাদা করতে ব্যবহার করা হয়েছে। যুক্তরাষ্ট্রের কিছু উচ্চ বিদ্যালয় ভার্সিটি দলের পাশাপাশি জুনিয়ন ভার্সিটি এবং প্রথম বছরের শিক্ষার্থীদের নিয়েও কুস্তি দল গঠন করেছে। জুনিয়র ভার্সিটি বা প্রথম বছরের শিক্ষার্থীদের দলে প্রতিযোগিদের ওজন, বয়স এবং কতক্ষণ একজন প্রতিযোগী কুস্তি করতে পারবেন তার উপর সীমা নির্ধারণ করা হয়। উদাহরণস্বরূপ,জুনিয়র ভার্সিটি বা প্রথম বছরের শিক্ষার্থী দলের কিছু প্রতিযোগী স্বল্প সময়ের মধ্যে কতক্ষণ ম্যাট টাইম পাবে তার উপর ভিত্তি করে ট্যুরনামেন্ট প্রতিযোগিতায় অংশগ্রহণ করা থেকে বঞ্চিত হতে পারে।
যুক্তরাষ্ট্রে নারী কলেজ কুস্তির জন্য কলেজিয়েট কুস্তির নিয়ম এর পরিবর্তে সাধারণ ফ্রিস্টাইল নিয়ম প্রযোজ্য।
কলেজিয়েট কুস্তি প্রতিযোগিতাগুলো পরিচালনার জন্য কিছু সংস্থা রয়েছে: এনসিএএ এর ১ম, ২য় এবং ৩য় ডিভিশন, এনএআইএ, এজেসিএএ এবং এনসিএএ।এনসিএএ ডিভিশন ১ কুস্তি প্রতিযোগিতার সবচেয়ে সম্মানজনক এবং কঠিন পর্যায় হিসেবে বিবেচনা করা হয়। কোনো বিদ্যালয় সেটি কোন পরিচালক সংস্থার সাথে যুক্ত হবে তা নির্ধারণ করতে পারে। তবে সাধারণ প্রতিযোগিতার মৌসূমে কোনো বিদ্যালয় অন্যান্য সংস্থা বা পর্যায়ের কুস্তি দলের সাথে কুস্তি করতে পারে। কলেজিয়েট মৌসূম অক্টোবর বা নভেম্বর মাসে শুরু হয় এবং মার্চ মাসে এনসিএএ ট্যুরনামেন্ট এর মাধ্যমে শেষ হয়।
পেশাদার কুস্তি
মুষ্টিযুদ্ধের মতো পেশাদার কুস্তিও একটি উঁচু রিং এ আয়োজিত হয়। প্রতিযোগিতা হিসেবে প্রচার করা হলেও, পেশাদার কুস্তির ম্যাচগুলো প্রকৃতপক্ষে শুধু মাত্র প্রদর্শনী এবং বিনোদনের স্বর্থে বিজয়ী আগে থেকেই নির্ধারণ করা থাকে। বিংশ শতাব্দির শেষের দিক পর্যন্ত কুস্তির ক্ষেত্রে প্রকৃত কুস্তির প্রতিভা একটি গুরুত্বপূর্ণ বিষয় ছিল। পেশাদার কুস্তির প্রথম দিকে শুট ম্যাচ আয়োজন করা হতো (সাধারণত ভেতরের ব্যক্তিগত বা কর্মজীবন সংক্রান্ত সমস্যা সমাধানের উদ্দেশ্যে) ১৯৩০ এবং ১৯৪০ এর দশকেও এ ধরনের ম্যাচ আয়োজিত হতো। কয়েক দশক পর এখনো কুস্তিগীরদের কুস্তির প্রকৃত দক্ষতা ব্যবহার করতে অনেক সময়ই দেখা যায়।